Jutrowna stolica Hornjeje Łužicy na najwažniši wjeršk lěta přihotowana
Budyšin (SN/MWj). Hotele a pensije we a wokoło Budyšina su dawno wuknihowane, wukładne wokna jutrownje pyšene a zdźěla přidatnje z wulkimi drastowymi klankami wuhotowane, wobšěrna brošurka na mnohich městnach wupołožena a wosebita digitalna karta zestajana. Takle je sprjewine město jako tajna jutrowna stolica Hornjeje Łužicy na nawal wopytowarjow přihotowane. Nanajwjetši dźěl ludźi přijědźe wězo křižerjow dla, wě Dietmar Stange z měšćanskeho turistiskeho towarstwa. Jim pak skića hromadźe z partnerami retomas dalšich zajimawostkow. Mjez nimi su tajke znate kaž jejkakulenje na Hrodźišku a jutrowna studnja na Mjasowych wikach, ale tež někotražkuli nowosć.
szl_Latn szl_Latn